陽羨春歌
作者：李郢
朝代：唐

paragraphs: 石亭梅花落如積，玉蘚斕班竹姑赤。
祝陵有酒清若空，煮稬蒸魚作寒食。
長橋新晴好天氣，兩市兒郎[櫂]船戲。
溪頭鐃鼓狂殺儂，青蓋紅裙偶相值。
風光何處最可憐，邵家高樓白日邊。
樓下遊人顏色喜，溪南黃帽應羞死。
三月未有二月殘，靈龜可信渰水乾。
葑草青青促歸去，短簫橫笛說明年。